cyanic-selkie/wikianc huggingface dataset:
Ληνός Ροδόπης
Γεωγραφία
Ο Ληνός βρίσκεται προς τα όρια με την Περιφερειακή Ενότητα Ξάνθης, στην βορειοδυτική άκρη της πεδιάδας της Κομοτηνής σε υψόμετρο 72 μέτρα. Απέχει περίπου 7 χλμ. Α.. από τον Ίασμο (έδρα του δήμου), 15 χλμ. Δ. από την Κομοτηνή και 35 χλμ. Α. από την Ξάνθη. Νότια του χωριού περνάει η ΕΟ Κομοτηνής - Ξάνθης, δυτικά (πριν τον Ίασμο) ο ποταμός Κομψάτος ενώ βόρεια ξεκινούν οι πρόποδες του Παπίκιου όρους, όπου υπάρχουν πλήθος ευρημάτων από την αρχαία έως βυζαντινή εποχή γι΄ αυτό και τμήμα του έχει κηρυχθεί αρχαιολογικός χώρος. Οι κάτοικοι του χωριού είναι Πομάκοι οι οποίοι προέρχονται από ορεινό χωριό το οποίο εγκατέλειψαν και κατέβηκαν στην σημερινή τοποθεσία.
Ιστορία
Σε ύψωμα του Παπίκιου, βόρεια του Ληνού υπάρχουν λείψανα οχυρωματικού τείχους πάχους 1,75 μέτρων (αργοί λίθοι, λευκό κονίαμα, καμία πλίνθος), οπές που προέρχονται από εγκάρσιες δοκούς, ανωδομή έως το ύψος των τριών μέτρων καθώς και ορθογώνιας δεξαμενής που πιθανολογούν την ύπαρξη αρχαίου εμπορικού οικισμού. Σε απόσταση περίπου 6 χλμ. βόρεια έχει ανασκαφεί από το 1990 το μοναστηριακό συγκρότημα Ληνού που αποτελούσε μέρος ενός από τα μεγαλύτερα του μοναστικά κέντρα την περίοδο του Βυζαντίου. Στα βόρεια του ανατολικού άκρου βρίσκεται ένα νέο παρεκκλήσι του Αγίου Μάρκου, το οποίο έχει κτιστεί στα θεμέλια παλαιότερου (βυζαντινής εποχής) και στο οποίο έχουν εντοπιστεί λείψανα τοιχογραφιών.
Διοικητικά
Η παλιά ονομασία, από την εποχή της τουρκοκρατίας, είναι Κιουπλού και αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Σώστου. Σύμφωνα με το Πρόγραμμα «Καλλικράτης» αποτελεί την τοπική κοινότητα Ληνού που υπάγεται στη δημοτική κοινότητα Σωστού του Δήμου Ιάσμου και σύμφωνα με την απογραφή του 2011 απογράφονται 411 κάτοικοι.
Παραπομπές
Κατηγορία:Χωριά του νομού Ροδόπης Κατηγορία:Δήμος Ιάσμου
Έρσα (δορυφόρος)
Η Έρσα (αγγλικά: Ersa) ή Δίας LXXI είναι ένας εξωτερικός φυσικός δορυφόρος του πλανήτη Δία. Ανακαλύφθηκε από τον Σκοτ Σέπαρντ και την ομάδα του, το 2018, και ανακοινώθηκε στις 17 Ιουλίου του 2018, μέσω της Ηλεκτρονικής Εγκυκλίου Μικρών Πλανητών από το Κέντρο Μικρών Πλανητών. Πήρε το όνομά του από την Έρσα, η οποία θεωρείται η προσωποποίηση της πρωινής δροσιάς, και ήταν μία από τις κόρες του Δία και της Σελήνης σύμφωνα με την Ελληνική μυθολογία. Η αρχική προσωρινή ονομασία που του είχε δοθεί ήταν S/2018 J 1. Ανήκει στην ομάδα της Ιμαλίας.
Η Έρσα έχει διάμετρο περίπου 3 χλμ. και περιφέρεται γύρω από τον Δία σε μέση απόσταση 11.483.000 χλμ. σε 252 ημέρες, σχηματίζοντας κλίση 30,61° με την εκλειπτική και με εκκεντρότητα τροχιάς 0,094.
Γεώργιος Β΄ του Άνχαλτ-Ντέσαου
Ο Γεώργιος Β΄, γερμ. Georg II. (1454 - 25 Απριλίου 1509) από τον Οίκο των Ασκάνια ήταν πρίγκιπας του Άνχαλτ-Ντέσαου (1474-1509).
Βιογραφία
Ήταν ο τρίτος γιος του Γεωργίου Α΄, πρίγκιπα του Άνχαλτ-Ντέσαου και της Άννας, κόρης του Αλβέρτου Η΄, κόμη του Λίντο-Ρουπίν.
Διαδέχθηκε το 1474 τον πατέρα του μαζί με τα αδέλφια του Ερνέστο Α΄, Σιγισμούνδο Γ΄ και Ροδόλφο Δ΄, επειδή ο νόμος του Οίκου των Ασκάνια δεν επέτρεπε τη διαίρεση του πριγκιπάτου. Το 1480 έγινε πιστωτής με αντάλλαγμα την επικυριαρχία των Κρόσεν, Κότμπους και Πάιτς ως το 1508.
Το 1487 απεβίωσε ο Σιγισμούνδος Γ΄ άγαμος και το 1509 ο Γεώργιος Β΄ σε ηλικία 55 ετών άτεκνος, οπότε έμειναν ο Ερνέστος Α΄ και ο Ροδόλφος Δ΄ μόνοι πρίγκιπες του Άνχαλτ-Ντέσαου.
Οικογένεια
Νυμφεύτηκε το 1478 την Αγνή, κόρη του Μπάρνιμ Η΄, δούκα της Πομερανίας· δεν απέκτησαν απογόνους.
Παραπομπές
Κατηγορία:Οίκος των Ασκάνια
Ύαινα η ραβδωτή
Η ραβδωτή ύαινα (Hyaena hyaena), γνωστή επίσης και ως γλάνος, είναι είδος ύαινας που προέρχεται από τη βόρεια και ανατολική Αφρική, τη Μέση Ανατολή, τον Καύκασο, την κεντρική Ασία και την Ινδική υποήπειρο. Είναι καταγεγραμμένη από την IUCN ως σχεδόν απειλούμενη, καθώς ο παγκόσμιος πληθυσμός εκτιμάται ότι είναι κάτω από 10.000 ώριμα άτομα τα οποία εξακολουθούν να υφίστανται εσκεμμένη και παρεμπίπτουσα δίωξη μαζί με μείωση της βάσης των θηραμάτων τέτοια που μπορεί να καταστεί συνεχιζόμενη πτώση κατά 10% ενόψει των επόμενων τριών γενεών.
Παραπομπές
Κατηγορία:Υαινίδες Κατηγορία:Είδη προ απειλής (NT) Κατηγορία:Θηλαστικά της Αφρικής Κατηγορία:Θηλαστικά της Ασίας Κατηγορία:Θηλαστικά της Μέσης Ανατολής Κατηγορία:Θηλαστικά της Αραβικής Χερσονήσου
Μαρκ Σπιτς
Ο Μαρκ Άντριου Σπιτς (Mark Andrew Spitz, γεννήθηκε 10 Φεβρουαρίου 1950) είναι Αμερικανός κολυμβητής, εννέα φορές χρυσός ολυμπιονίκης και πρώην κάτοχος παγκοσμίων ρεκόρ σε επτά αγωνίσματα. Έχει ψηφιστεί ως 5ος καλύτερος αθλητής του 20ού αιώνα από τη ΔΟΕ.
Το 1967, σε ηλικία 17 ετών, κατέρριψε τρία παγκόσμια ρεκόρ στο άθλημα της πεταλούδας. Στις 7 Οκτωβρίου, στο Δυτικό Βερολίνο, έκανε παγκόσμιο ρεκόρ στα 100 μ. πεταλούδας με χρόνο 55.7. Την επόμενη ημέρα, 8 Οκτωβρίου, έκανε παγκόσμιο ρεκόρ στα 200 μ. πεταλούδας με χρόνο 2.05.7.
Στις 30 Αυγούστου του 1968, στο Λονγκ Μπιτς (Καλιφόρνια), έκανε παγκόσμιο ρεκόρ στα 100 μ. πεταλούδας με χρόνο 55.6. Την ίδια χρονιά, έλαβε μέρος στους Ολυμπιακούς Αγώνες του Μεξικού, όπου κατέκτησε δύο χρυσά μετάλλια. Μαζί με τους Ζ. Ζορν, Σ. Ρέριτς και Κεν Γουόλς, αποτέλεσε μέλος της ομάδας των Η.Π.Α. που στις 17 Οκτωβρίου, στην Πόλη του Μεξικού, έκανε παγκόσμιο ρεκόρ στα 4x100 μ. ελευθέρως, με χρόνο 3.31.7.
Εξωτερικοί σύνδεσμοι
Κατηγορία:Αμερικανοί κολυμβητές Κατηγορία:Αμερικανοί Ολυμπιονίκες Κατηγορία:Ολυμπιονίκες της κολύμβησης Κατηγορία:Παγκόσμιοι πρωταθλητές υγρού στίβου Κατηγορία:Κολυμβητές στους Θερινούς Ολυμπιακούς Αγώνες 1968 Κατηγορία:Κολυμβητές στους Θερινούς Ολυμπιακούς Αγώνες 1972
Ψηλή Ράχη Μεσσηνίας
Πληροφορίες
Η Ψηλή Ράχη ανήκει στην Κοινότητα Χράνων και υπάγεται στη Δημοτική Ενότητα Αίπειας, με έδρα τη Λογγά. Αναγνωρίσθηκε ως οικισμός στις 09-05-2011 και προσαρτήθηκε στο Δήμο Μεσσήνης.
Χάρτης περιοχής
<mapframe latitude="36.849406" longitude="21.827087" zoom="12" width="1000" height="500" align="center" />
Κατηγορία:Χωριά του νομού Μεσσηνίας Κατηγορία:Επαρχία Πυλίας Κατηγορία:Δήμος Μεσσήνης
Σιγισμούνδος Γ΄ του Άνχαλτ-Ντέσαου
Ο Σιγισμούνδος Γ΄, γερμ. Sigismund III. (1456 - 27 Νοεμβρίου 1487) από τον Οίκο των Ασκάνια ήταν πρίγκιπας του Άνχαλτ-Ντέσαου (1474-1487).
Βιογραφία
Ήταν ο τέταρτος γιος του Γεωργίου Α΄, πρίγκιπα του Άνχαλτ-Ντέσαου και της Άννας, κόρης του Αλβέρτου Η΄, κόμη του Λίντο-Ρουπίν.
Το 1487 απεβίωσε σε ηλικία 31 ετών άγαμος και έμειναν οι τρεις υπόλοιποι αδελφοί στο πριγκιπάτο του Άνχαλτ-Κέτεν.
Πηγές
Κατηγορία:Οίκος των Ασκάνια
Μπιτσικόλακα Μεσσηνίας
Η Μπιτσικόλακα είναι οικισμός του Δήμου Μεσσήνης, στην Περιφερειακή Ενότητα Μεσσηνίας και έχει 11 κατοίκους, σύμφωνα με την Απογραφή του 2011.
Πληροφορίες
Η Μπιτσικόλακα ανήκει στην Κοινότητα Χράνων και υπάγεται στη Δημοτική Ενότητα Αίπειας, με έδρα τη Λογγά. Αναγνωρίσθηκε ως οικισμός στις 09-05-2011 και προσαρτήθηκε στο Δήμο Μεσσήνης.
Χάρτης περιοχής
Κατηγορία:Χωριά του νομού Μεσσηνίας Κατηγορία:Επαρχία Πυλίας Κατηγορία:Δήμος Μεσσήνης
Ροδόλφος Δ΄ του Άνχαλτ-Ντέσαου
Ο Ροδόλφος Δ΄, γερμ Rudolf IV. (απεβ. 7 Σεπτεμβρίου 1510) από τον Οίκο των Ασκάνια ήταν πρίγκιπας του Άνχαλτ-Ντέσαου (1474-1487).
Βιογραφία
Ήταν ο πέμπτος γιος του Γεωργίου Α΄, πρίγκιπα του Άνχαλτ-Ντέσαου και της Άννας, κόρης του Αλβέρτου Η΄, κόμη του Λίντο-Ρουπίν.
Το 1474 διαδέχθηκε τον πατέρα του μαζί με τους μεγαλύτερους αδελφούς του Ερνέστο Α΄, Γεώργιο Β΄ και Σιγισμούνδο Γ΄, μια και ο νόμος του Οίκου των Ασκάνια δεν επέτρεπε τη διαίρεση του πριγκιπάτου.
Το 1487 απεβίωσε ο Σιγισμούνδος Γ΄ άγαμος, το 1509 ο Γεώργιος Β΄ άτεκνος και το 1510 ο Ροδόλφος Δ΄ άγαμος, έτσι ο Ερνέστος Α΄ έμεινε μόνος πρίγκιπας του Άνχαλτ-Ντέσαου.
Παραπομπές
Κατηγορία:Οίκος των Ασκάνια
Μακρά Άμμος Μεσσηνίας
Η Μακρά Άμμος είναι οικισμός του Δήμου Μεσσήνης, στην Περιφερειακή Ενότητα Μεσσηνίας και έχει 23 κατοίκους, σύμφωνα με την Απογραφή του 2011.
Πληροφορίες
Η Μακρά Άμμος ανήκει στην Κοινότητα Χράνων και υπάγεται στη Δημοτική Ενότητα Αίπειας, με έδρα τη Λογγά. Αναγνωρίσθηκε ως οικισμός στις 09-05-2011 και προσαρτήθηκε στο Δήμο Μεσσήνης.
Χάρτης περιοχής
<mapframe latitude="36.849406" longitude="21.827087" zoom="12" width="1000" height="500" align="center" />
Θράψαλο Ειρηνικού
Το θράψαλο αυτό φημίζεται για την επιθετικότητά του προς τον άνθρωπο, αν και αυτό συμβαίνει μόνο όταν είναι πεινασμένο. Τα θαλασσινά αυτά εκπέμπουν ένα είδος φωτός και είναι ικανά να αλλάζουν το χρώμα του σώματός τους. Ενώ κυνηγούν, είναι αξιοσημείωτο ότι εκπέμπουν ερυθρό και λευκό φως, εξ ου και το ψευδώνυμο που τους δόθηκε από τους ψαράδες diablo rojo ( "κόκκινος διάβολος"). Το εν λόγω καλαμάρι ζει μόνο 1-2 χρόνια.
Απαντάται συνήθως σε βάθη από 300-700 μέτρα, από τη Γη του Πυρός ως την Καλιφόρνια. Αλιεύονται για εμπορικούς σκοπούς, κυρίως στο Μεξικό και στο Περού.
Το γένος αυτό περιλαμβάνει ένα είδος που παρουσιάζει φαινόμενα βιοφωτισμού.
Εξωτερικοί σύνδεσμοι
Κατηγορία:Κεφαλόποδα
Burning Up
Burning Up ονομάζεται το τραγούδι της Αμερικανίδας τραγουδίστριας Μαντόνα από το επώνυμο ντεμπούτο άλμπουμ της. Κυκλοφόρησε ως σινγκλ στις 9 Μαρτίου 1983 από την Sire Records. Η τραγουδίστρια παρουσίασε ένα πρόχειρο ντέμο στην εταιρεία, η οποία ενέκρινε την επίσημη ηχογράφηση του τραγουδιού αφού το προηγούμενο σινγλ, "Everybody", είχε γίνει χορευτικό χιτ. Η Μαντόνα συνεργάστηκε με τον Reggie Lucas, ο οποίος παρήγαγε το σινγκλ, ενώ ο John Benitez παρείχε τα κιθαριστικά riffs και τα πίσω φωνητικά. Μουσικά ενσωματώνει μπάσο, συνθεσάιζερ και ντραμς. Οι στίχοι είναι γραμμένοι από την Μαντόνα ολοκληρωτικά, και μιλούν για την έλλειψη ντροπής στο να εκφράσει το πάθος της στον εραστή της.
Κυκλοφόρησε με το "Physical Attraction" στην B-side, το οποίο εμφανίζεται και αυτό στο ντεμπούτο άλμπουμ της. Δέχτηκε μικτές κριτικές από σύγχρονους κριτικούς και συγγραφείς, οι οποίοι σημείωσαν τη σκοτεινότερη, βιαστική σύνθεση, ενώ εγκωμίασαν τα χορευτικά beats. Το σινγκλ απέτυχε να γίνει εμπορική επιτυχία οπουδήποτε, εκτός από την Αυστραλία, όπου έγινε τοπ 20 χιτ, αλλά και στα χορευτικά τσαρτ στις Ηνωμένες Πολιτείες, φτάνοντας την τρίτη θέση. Μετά από μια σειρά ζωντανών εμφανίσεων σε κλαμπ για την προώθηση του τραγουδιού, προστέθηκε στην λίστα τραγουδιών της The Virgin Tour περιοδείας (1985). Μια εκδοχή με ηλεκτρική κιθάρα εκτελέστηκε στην περιοδεία Re-Invention Tour το 2004, και στην Rebel Heart Tour το 2015-2016.
Το συνοδευτικό μουσικό βίντεο του τραγουδιού απεικονίζει τη Μαντόνα σε κλασικές υποταγμένες γυναικείες στάσεις, ενώ υποφέρει και σέρνεται με πάθος σ' έναν άδειο δρόμο για τον εραστή της, που φαίνεται να έρχεται από πίσω της μέσα σ' ένα αυτοκίνητο. Το βίντεο τελείωσε δείχνοντας την Μαντόνα να οδηγάει το αυτοκίνητο με προκλητικό χαμόγελο στα χείλη, καταλήγοντας έτσι στο συμπέρασμα ότι μάλλον εκείνη είχε πάντα το πάνω χέρι. Πολλοί συγγραφείς σημείωσαν ότι το μουσικό βίντεο του "Burning Up" ήταν η αρχή της απεικόνισης της Μαντόνα ως γυναίκα που παίρνει τον έλεγχο μίας άστατης ανδρικής σεξουαλικότητας.
Ιστορικό
Το 1982, η Μαντόνα ζούσε στη Νέα Υόρκη και προσπαθούσε να ξεκινήσει τη μουσική της καριέρα. Ο φίλος της από το Ντιτρόιτ, ο Stephen Bray, έγινε ντράμερ της μπάντας της. Εγκαταλείποντας τη hard-rock μουσική υπέγραψαν ένα συμβόλαιο με μια εταιρεία, τη Gotham Records, και αποφάσισαν να ακολουθήσουν τη φανκ. Σύντομα άλλαξαν αυτό το πλάνο τους. Η Μαντόνα κουβαλούσε κασέτες τριών τραγουδιών, ονομαστικά τα "Everybody", "Ain't No Big Deal" και "Burning Up". Η τραγουδίστρια παρουσίασε το "Everybody" στον ντι τζέι Mark Kamins, ο οποίος αφού το άκουσε, την πήγε στην εταιρεία Sire Records, όπου υπέγραψε συμβόλαιο για την κυκλοφορία ενός σινγκλ. Όταν το "Everybody" έγινε χορευτική επιτυχία, η Sire αποφάσισε να ακολουθήσει η κυκλοφορία ενός άλμπουμ για την τραγουδίστρια. Ωστόσο, η Μαντόνα επέλεξε να μην συνεργαστεί με τον Bray και τον Kamins. Επέλεξε τον παραγωγό της Warner Bros. Records, Reggie Lucas. Ο Michael Rosenblatt, διευθυντής καλλιτεχνών και ρεπερτορίου της Sire Records, εξήγησε στον Kamins ότι ήθελαν έναν παραγωγό που είχε περισσότερη εμπειρία, και για αυτό επιλέχθηκε ο Lucas. Ώθησε την Μαντόνα σε μια πιο ποπ κατεύθυνση και παρήγαγε τα "Burning Up" και "Physical Attraction".
Κατά την παραγωγή των κομματιών, ο Lucas άλλαξε ριζικά τη δομή τους από τις αρχικές ντέμο εκδοχές. Η Μαντόνα δεν δέχτηκε της αλλαγές, οπότε ο John "Jellybean" Benitez, ένας ντι τζέι, κλήθηκε να κάνει remix τα κομμάτια. Πρόσθεσε μερικά επιπλέον κιθαριστικά riffs και φωνητικά στο "Burning Up". Η Sire Recods υποστήριξε την προώθηση του σινγκλ, στέλνοντας τη Μαντόνα σε κλαμπ γύρω από τη Νέα Υόρκη. Επίσης, προσέλαβαν μια στυλίστρια και σχεδιάστρια κοσμημάτων, την Maripol, η οποία βοήθησε την Μαντόνα στο εξώφυλλο του σινγκλ. Το εξώφυλλο του 12" σινγκλ σχεδιάστηκε από τον Martin Burgoyne.
Σύνθεση
Μουσικά, το "Burning Up" έχει μια έντονη διάταξη που προέρχεται από το μπάσο, τη κιθάρα και το drum machine. Τα κιθαριστικά riffs δεν είναι χαρακτηριστικό που χρησιμοποίησε η τραγουδίστρια σε επόμενους δίσκους. Τα τομ-τομ νταμς beats που χρησιμοποιούνται στο τραγούδι θυμίζουν δουλειές του Φιλ Κόλινς. Ενσωματώνει ηλεκτρική κιθάρα και τελευταίας τεχνολογίας συνθεσάιζερ της εποχής. Το ρεφρέν είναι μια τριπλή επανάληψη ενός στίχου, ενώ η γέφυρα αποτελείται από στίχους με διπλή έννοια που περιγράφουν τι είναι πρόθυμη να κάνει για τον εραστή της, και ότι είναι ατομίστρια και αναίσχυντη.
Σύμφωνα με την παρτιτούρα που δημοσίευσε ο Alfred Publishing στο Musicnotes.com, το "Burning Up" είναι γραμμένο σε ρυθμό 4/4 με ένα χορευτικό τέμπο 138 παλμών ανά λεπτό. Έχει συντεθεί σε κλειδί B minor, με τα φωνητικά της Μαντόνα να κυμαίνονται από A3 σε B4. Το σινγκλ ακολουθεί την κοινή συγχορδία Bm–Bm–A–E.
Κριτικές
Ο συγγραφέας Rikky Rooksby, στο βιβλίο του The Complete Guide to the Music of Madonna, σχολίασε ότι το τραγούδι ήταν αισθητά πιο αδύναμο σε σύγκριση με άλλα σινγκλ του άλμπουμ, όπως τα "Lucky Star" and "Borderline". Ο Sal Cinquemani του Slant Magazine ονόμασε το κομμάτι "edgy" και βουτηγμένο-στη-πανκ. Ο Stephen Thomas Erlewine από την Allmusic σχολίασε ότι το "Burning Up" και το B side "Physical Attraction" έχουν μια σκοτεινότερη σύνθεσή. Ο Don Shewey του Rolling Stone αποκάλεσε το τραγούδι «απλό πράγμα» και εγκωμίασε τη B side. O Robert Christgau έγραψε: «αν νομίζατε ότι η ντίσκο πέθανε, κάνετε λάθος, επανήλθε από τους "τρελούς" που πιστεύουν ότι αξίζει να ζήσει. Αυτή η αναίσχυντη ξανθιά είναι μια από αυτούς, και με την πανούργα βοήθεια μιας εξαιρετικής επιλογής παραγωγών, έρχεται μ' έναν απίστευτα υποκατάστατο ήχο που είναι πιο σφιχτός και απ' την κοιλιά της». Το 2018, ο Paul Schrodt από το Slant σχολίασε ότι ήταν ένα από τα πιο επιθετικά τραγούδια της καριέρας της. Ο Jim Farber από το Entertainment Weekly δήλωσε ότι το σινγκλ αποδεικνύει πως η Μαντόνα θα μπορούσε να κάνει ροκ μουσική επίσης. Ο Mark Savage του BBC News το χαρακτήρισε ως ένα «ξεχασμένο διαμάντι» της καριέρας της. Ομοίως, ο Adam Graham των The Detroit News είπε ότι ήταν υποτιμημένο. Ο Alex Needham της εφημερίδας The Guardian, το ερμήνευσε σαν ένα μανιφέστο (για του στίχους: "I’ll do anything, I’m not the same, I have no shame"). Με μια λιγότερο θετική άποψη, η εφημερίδα The Washington Times δήλωσε ότι δεν ήταν ένα από τα καλύτερα τραγούδια της και είναι προτιμότερο να το «θάψει». Το 2014, ο Matthew Jacobs της Huffington Post σημείωσε ότι ήταν η πανκ περσόνα της Μαντόνα που ποτέ δεν αγκάλιασε. Ο Chuck Arnold της Entertainment Weekly σχολίασε: «το "Burning Up" θα έπρεπε να είχε γίνει μεγάλη επιτυχία, αλλά κατέληξε fan favorite όταν η φήμη της τραγουδίστριας μεγάλωσε». Ο Matthew Rettenmund, συγγραφέας του Encyclopedia Madonnica, το χαρακτήρισε πιασάρικο. Το αμερικανικό περιοδικό The Advocate, το ονόμασε ένα από τα πιο σέξι τραγούδια της δεκαετίας του 1980. Ο Mark Lore του Portland Mercury δήλωσε ότι τα "Everybody" και "Burning Up" ήταν αληθινά διαμάντια, ύμνοι της Νέας Υόρκης, που επισκιάστηκαν δυστυχώς από τα κλασικά "Borderline "και "Holiday".
Εμπορική απόδοση
Κυκλοφόρησε στις 9 Μαρτίου 1983. Όπως ο προκάτοχος του, το "Everybody", το τραγούδι απέτυχε να μπει στο Billboard Hot 100 τσαρτ, Κατάφερε να φτάσει στο νούμερο τρία στα χορευτικά Hot Dance Club τσαρτ, μένοντας εκεί για 16 εβδομάδες. Ήταν τοπ 20 χιτ στην Αυστραλία τον Ιούνιο του 1984, φτάνοντας τη 13η θέση. Το τραγούδι χρησιμοποιήθηκε ως μουσική υπόκρουση για μια σκηνή στην ταινία "The Wild Life", το 1984.
Μουσικό βίντεο
Η Sire Records ανέθεσε τη σκηνοθεσία του βίντεο στον Steve Barron, ο οποίος σκηνοθέτησε και το "Billie Jean" του Μάικλ Τζάκσον λίγους μήνες πριν. Η φίλη της Μαντόνα, Ντέμπι Μαζάρ, προσλήφθηκε ως μακιγιέζ και η Maripol ήταν η στυλίστρια της, ενώ ο Ken Compton, η σχέση της εκείνη τη περίοδο, εμφανίστηκε σαν εραστής της στο βίντεο. Μέχρι τη στιγμή που κυκλοφόρησε το βίντεο, το MTV είχε αρχίσει να δείχνει χορευτικά μουσικά βίντεο, γι' αυτό και το "Burning Up" έγινε ένα μικρό χιτ στο κανάλι. Η αφήγηση του βίντεο δείχνει τη Μαντόνα να φοράει ένα άσπρο φόρεμα και τα διάσημα λαστιχένια βραχιόλια της, που στην πραγματικότητα ήτανε ταινίες γραφομηχανής. Παρουσιάζεται σαν ένα αβοήθητο θύμα όπως τα στερεότυπα θηλυκά στις ταινίες του βουβού κινηματογράφου, ενώ παίρνει κλασικές υποτακτικές γυναικείες πόζες (που θυμίζουν Μέριλιν Μονρόε τη δεκαετία του 1940) και σέρνεται σ’ έναν άδειο δρόμο περιμένοντας τον αγαπημένο της, ο οποίος εμφανίζεται να τρέχει με το αυτοκίνητο, μέχρι που ξαφνικά την χτυπάει. Ή τουλάχιστον έτσι πιστεύεται, καθότι το βίντεο τελειώνει δείχνοντας τη Μαντόνα να οδηγεί το ίδιο αυτοκίνητο έχοντας ένα προκλητικό χαμόγελο στα χείλη, και με τον άντρα να μη φαίνεται πουθενά, δίνοντας το μήνυμα ότι μάλλον εκείνη είχε το πάνω χέρι, θέμα που επαναλαμβάνεται σε όλη τη σταδιοδρομία της. Ο Barron για τη διαδικασία ανάπτυξης του μουσικού βίντεο, δήλωσε: Πήγα στη Νέα Υόρκη να τη γνωρίσω, απρόθυμα, και εμφανίστηκα σε μια διεύθυνση στο SoHo, όπου ήταν τελικά ένα κατειλημμένο κτίριο. Η Μαντόνα ήταν σπάνια εντελώς ντυμένη, γυμναζόταν σ' ένα ντίσκο κομμάτι. Ήταν χαρισματική. Πάντα στήριζε το κεφάλι της στο τραπέζι ενώ μιλάγαμε, πολύ ερωτική, και αυτό μου έδωσε την ιδέα για μια σκηνή στο βίντεο, όταν είναι στο δρόμο και η κάμερα είναι πολύ χαμηλά και κοντινά. thumb|250px|left|Η Μαντόνα στο βίντεο κλιπ του δεύτερου σινγκλ της, "Burning Up"|εναλλ.= Το μουσικό βίντεο του "Burning Up" ήταν η αρχή της απεικόνισης της Μαντόνα ως γυναίκα που παίρνει τον έλεγχο μίας άστατης ανδρικής σεξουαλικότητας. Ακόμα και αν το τραγούδι περιέχει στίχους που απεικονίζουν κάποια γυναικεία αδυναμία, όπως ο στίχος "Do you want to see me down on my knees?", το βίντεο δημιουργεί την ακριβώς αντίθετη εντύπωση. Στο συγκεκριμένο στίχο η τραγουδίστρια εμφανίζεται γονατισμένη στο δρόμο μπροστά από το αυτοκίνητο που τρέχει προς το μέρος της, και στρέφει το κεφάλι της προς τα πίσω εκθέτοντας το λαιμό της, παίρνοντας –φαινομενικά- την απόλυτη στάση υποταγής. Εντούτοις, ο τόνος της φωνής και το βλέμμα της στην κάμερα απεικονίζουν μία σκληρότητα και μία περιφρόνηση που έρχεται σ’ αντίθεση με την υποταγή που υποδηλώνει η στάση του σώματος και μετατρέπει τον στίχο σε πρόκληση –αν όχι απειλή- προς τον αγαπημένο της. Έτσι, ενώ η τραγουδίστρια δείχνει ότι δεν μπορεί να υπάρξει χωρίς έναν άντρα και ότι είναι πρόθυμη να τον ευχαριστήσει, στο τέλος αυτό που κάνει είναι να ικανοποιεί τις δικές της επιθυμίες.
Ο συγγραφέας Andrew Morton, στη βιογραφία της Μαντόνα, σχολίασε ότι το βίντεο ήταν η πρώτη εισαγωγή της Αμερικής στη σεξουαλική πολιτική της Μαντόνα. Ο συγγραφέας Robert Clyde Allen στο βιβλίο Channels Of Discourse: television and contemporary criticism (1987) σύγκρινε το βίντεο με αυτό του "Material Girl". Σύμφωνα με τον Allen, και τα δύο βίντεο έχουν ένα ακαθόριστο τέλος, υιοθετώντας μία σειρά λογοπαίγνιων και εκθέτοντας μία υπερβολή σε ότι αφορά το στυλ της Μαντόνα. Τα θέματα που περιλαμβάνονται στο βίντεο είναι αυτά της σεξουαλικότητας και της θρησκείας. Η εικόνα της Μαντόνα να γονατίζει και να τραγουδάει ότι «φλέγεται από έρωτα» είναι μία απεικόνιση της παραδοσιακής χριστιανικής ιδεολογίας που θέλει τη γυναίκα αδύναμη και υποταγμένη σε μία πατριαρχική κοινωνία. Η φράση "I have no shame" ερμηνεύεται από τον συγγραφέα James B. Twitchell στο βιβλίο For Shame, ως μία προσπάθεια να διαχωρίσει η τραγουδίστρια τη θέση της από τις σύγχρονες γυναίκες τραγουδίστριες της εποχής της.
Ζωντανές εμφανίσεις
εναλλ.=|μικρογραφία|270x270εσ|Η Μαντόνα εκτελεί το "Burning Up" στην [[Rebel Heart Tour, 8 Οκτωβρίου 2015]] Πριν την κυκλοφορία η Μαντόνα προώθησε το τραγούδι σε διάφορα κλαμπ της Νέας Υόρκης. Αφού τελείωσε με την Νέα Υόρκη, ταξίδεψε στο Λονδίνο για να το προωθήσει σε κλαμπ όπως Heaven, Camden Palace, Beatroot Club και The Haçienda στο Μάντσεστερ. Ωστόσο, οι εμφανίσεις δεν δέχτηκαν θετική ανταπόκριση από το βρετανικό κοινό. Το κομμάτι παίχτηκε στην The Virgin Tour περιοδεία το 1985 αλλά παραλείφθηκε από το Madonna Live: The Virgin Tour βίντεο άλμπουμ που κυκλοφόρησε από την Warner Home Video. Ο Jon Pareles από τους The New York Times ένιωσε ότι η Μαντόνα πόζαρε σαν την Μέριλιν Μονρόε κατά τη διάρκεια της παράστασης. Ο Mikel Longoria των The Dallas Morning News αποκάλεσε την εμφάνιση ζωηρή και ενεργητική.
Δεκαοχτώ χρόνια αργότερα η τραγουδίστρια συμπεριέλαβε το τραγούδι στην περιοδεία της Re-Invention Tour (2004), στην στρατιωτική ενότητα. Ήταν ντυμένη με στρατιωτικά ενδύματα και έπαιζε ηλεκτρική κιθάρα. Καθώς τραγουδούσε, από πίσω της υπήρχε ένας μεγάλος αριθμός τηλεοράσεων που έδειχναν εναλλασσόμενες σκηνές πολέμου και σεξ, οι οποίες φαίνεται σαν να έχουν τραβηχτεί με βιντεοκάμερα. Ο Kelefa Sanneh από τους The New York Times περιέγραψε ότι η εμφάνιση και τα σκηνικά θύμιζαν τις φυλακές Αμπού Γκράιμπ. Εκτέλεσε μια remix εκδοχή του σινγκλ στην Rebel Heart Tour (2015–2016). Παρόμοια με την Re-Invention Tour, η Μαντόνα παίζει μια ηλεκτρική κιθάρα Gibson Flying V κατά την διάρκεια της εμφάνισης, ντυμένη με ένα total black κοστούμι που θυμίζει καλόγρια. Η εκτέλεση του τραγουδιού στις 19-20 Μαρτίου 2016 στην Allphones αρένα του Σίδνεϊ καταγράφηκε και κυκλοφόρησε στο πέμπτο live άλμπουμ της, Rebel Heart Tour.
Επανεκτελέσεις
Κατά τη διάρκεια της εισαγωγής της στο Rock and Roll Hall of Fame το 2008, το "Burning Up" εκτελέστηκε από τον Iggy Pop και την πανκ-ροκ μπάντα The Stooges, μαζί με το "Ray of Light". Το 2010, ο Jonathan Groff επανεκτέλεσε το τραγούδι στην αμερικανική σειρά Glee. Η εκδοχή του συμπεριλήφθηκε στο extended play: Glee: The Music, The Power of Madonna, και κυκλοφόρησε ως μπόνους τρακ στο iTunes Store. Ένα χρόνο αργότερα, το 2011, η τραγουδίστρια Μπρίτνεϊ Σπίαρς διασκεύασε το σινγκλ σε κάποια συγκεκριμένα σόου της περιοδείας της, Femme Fatale Tour. Η εμφάνιση την έδειχνε πάνω σε μια γιγαντιαία, λαμπερή κιθάρα. Ωστόσο, ο Barry Walters του Rolling Stone ένιωσε ότι η επανεκτέλεση «στερούταν το κύρος της Μαντόνα». Η Σπίαρς είχε ηχογραφήσει και μια στούντιο version του σινγκλ. Ο τραγουδιστής Isadar είχε μια διασκευή του "Burning Up" ως μπόνους τρακ στο compilation άλμπουμ, Scratching The Surface: Vol 2 Electro-Voice Sampler (2006).
Συντελεστές και προσωπικό
Οι συντελεστές προσαρμόζονται από τις σημειώσεις του σινγκλ.
Εξωτερικοί σύνδεσμοι
Κατηγορία:Τραγούδια της Μαντόνα Κατηγορία:Singles του 1983 Κατηγορία:Τραγούδια του 1983 Κατηγορία:Singles της Warner Bros. Records
Βρουσονέτια η παπυροφόρος
μικρογραφία μικρογραφία Η Βρουσονέτια η παπυροφόρος ( Μπρουσσονέτια) είναι φυλλοβόλο καλλωπιστικό δέντρο.
Διαστάσεις: Μέγιστο ύψος 10 -15 μέτρα
Το δέντρο είναι δίοικο. Δίοικο (δύο οίκοι) λέγεται το φυτό που έχει διαφορετικά άτομα για κάθε φύλο, άλλα είναι αρσενικά και άλλα θηλυκά.
Έχει ανοιχτοπράσινο φύλλωμα με σχήμα καρδιοειδές, ή λοβωτό, με δύο ή τρεις λοβούς και το κάτω μέρος του φύλου είναι χνουδωτό. Προτιμά τα καλά στραγγιζόμενα αργιλώδη εδάφη.
Κατηγορία:Ινώδη φυτά Κατηγορία:Καλλωπιστικά δέντρα Κατηγορία:Μορεοειδή Κατηγορία:Φαρμακευτικά φυτά της Ασίας Κατηγορία:Φυτά εισβολείς Κατηγορία:Χλωρίδα της Ασίας Κατηγορία:Χαρτοποιία Κατηγορία:Χλωρίδα της Ινδίας
Κόλιν Μπελ
Ο Κόλιν Μπελ (Colin Bell, 26 Φεβρουαρίου 1946 - 5 Ιανουαρίου 2021) ήταν Άγγλος ποδοσφαιριστής που γεννήθηκε στο Χέσλεντεν (Hesleden), στο Κάουντρι Ντέρχαμ. Το μεγαλύτερο μέρος της καριέρας του ξόδεψε στη Μάντσεστερ Σίτι όπου και απέκτησε το παρατσούκλι "Ο Βασιλιάς του Κίππαξ". Στο Έτιχαντ Στέιντιουμ, το γήπεδο της Μάντσεστερ Σίτι, υπάρχει μια κερκίδα που ονομάζεται "Η κερκίδα του Κόλιν Μπελ (The Colin Bell Stand)".
Τα πρώτα χρόνια
Ξεκίνησε την καριέρα του στην Μπέρι σε ηλικία μόλις 17 ετών. Μάλιστα έγινε πολύ γρήγορα και αρχηγός της ομάδας. Τότε, το 1966, η Μάντσεστερ Σίτι βλέποντας το ταλέντο του νεαρού τότε Κόλιν, τον πήγε στο Μάντσεστερ. Εκεί εξελίχθηκε σε θρύλος για την ομάδα του και όχι μόνο. Μάλιστα, οι άνθρωποι της ομάδας, δυσφήμισαν τον παίχτη ώστε να μην προσπαθήσουν οι υπόλοιπες ομάδες να τον αποκτήσουν. Έτσι, ο Κόλιν, έφτασε στο Μάντσεστερ όπυ γρήγορα έγινε αγαπητός.Το 1967 βοήθησε στην κατάκτηση του του τροπαίου της Τσάμπιονσιπ ενώ το 1968, βοήθησε την ομάδα του να κατκτήσει, το δεύτερο στην ιστορία της, τρόπαιο τής Πρέμιερ Λιγκ και την επόμενη χρονιά κατέκτησε και το Κύπελλο Αγγλίας (ποδόσφαιρο ανδρών) κόντρα στη Λέστερ Σίτι στον τελικό. Το 1970 ο Κόλιν κατέκτησε το Λιγκ Καπ Αγγλίας όπως και το Κύπελλο Κυπελλούχων Ευρώπης (ποδόσφαιρο). Να σημειωθεί πως ήδη χργσιμοποιούταν στην ομάδα με κανονικά (με εξαίρεση την πρώτη του σεζόν). Την ίδια χρονιά έλαβε μέρος και στο Μουντιάλ του 1970.
Τα μετέπειτα χρόνια
Ο Κόλιν Μπελ με την Εθνική Αγγλίας (ποδόσφαιρο ανδρών) είχε συνολικά 48 εμφανίσεις με 9 γκολ αλλά δεν κατάφερε καποια μεγάλη επιτυχία όσο έπαιξε με αυτήν, γεγονός που τον εκνεύριζε. Ο Μπελ χαρακτηρίστηκε ως ένας από τους πιο καλούς Άγγλους μέσους που έχουν υπάρξει ποτέ.
Τραυματισμός και παραίτηση
Δυστυχώς, το 1975, σε ένα ματς της Σίτι κόντρα στην μισητή αντίπαλο, Μάντσεστερ Γιουνάιτεντ, για το Λιγκ Καπ στο Μέιν Ρόουντ (Maine Road Stadium), τραυματίστηκε πολύ σοβαρά στο δεξί γόνατο. Επέστρεψε 2 χρόνια μετά αλλά ποτέ δεν ξαναβρήκε την παλιά του φόρμα. Έτσι, στο 1980, αποχώρησε από την ομάδα, μέσα από επαινετικά σχόλια της διοίκησης για αυτόν και πήγε στους Σαν Χοσέ Έρθκουέικς όπου και τελείωσε την καριέρα του όντας σε ηλικία 34 χρονών.
Μετέπειτα ζωή
Ο Κόλιν συνέχισε να ασχολείται με τη Μάντσεστερ Σίτι προπονώντας τις ακαδημίες της. Το 1990 έγινε ο πρώτος πρέσβης της ομάδας και το 2005 τιμήθηκε τόσο για την αγωνιστική του παρουσία όσο και για τις φιλανθρωπίες που έχει κάνει.
Τίτλοι
Με τη Μάντεστερ Σίτι
Εξωτερικοί σύνδεσμοι
Κατηγορία:Άγγλοι ποδοσφαιριστές
Ράβα-Ρούσκα (συνοριακή διέλευση)
μικρογραφία|240px|Οδική συνοριακή διέλευση Χρεμπένε-Ράβα-Ρούσκα. Γενική άποψη, το πολωνικό μέρος μπροστά, το ουκρανικό στο βάθος. Η Ράβα-Ρούσκα (Rava-Ruska) είναι χερσαία συνοριακή διέλευση μεταξύ της Ουκρανίας και της Πολωνίας στην ουκρανική πλευρά, κοντά στην πόλη Ράβα-Ρούσκα στο Όμπλαστ Λβιβ.
Η διέλευση βρίσκεται στον αυτοκινητόδρομο Ε372 Βαρσοβία-Λβιβ. Απέναντι από τα σύνορα στην πολωνική πλευρά βρίσκεται το χωριό Χρεμπένε στο Βοεβοδάτο Λούμπλιν. Η συνοριακή διέλευση βρίσκεται 8 χιλιόμετρα δυτικά της πόλης Ράβα-Ρούσκα. Στην πόλη, σε έναν σιδηροδρομικό σταθμό υπάρχει σιδηροδρομικό συνοριακό σημείο ελέγχου, που ωστόσο εξυπηρετεί μόνο εμπορευματικά τρένα.
Η συνοριακή διέλευση είναι για αυτοκίνητα και φορτηγά αλλά όχι πεζούς, ωστόσο σχεδιάζεται να κατασκευαστεί μια διάβαση πεζών στο μέλλον. Το σημείο εισόδου είναι μέρος του τελωνειακού σταθμού Ράβα-Ρούσκα του τελωνείου Λβιβ.
Εξωτερικοί σύνδεσμοι
Κατηγορία:Όμπλαστ Λβιβ Κατηγορία:Συνοριακές διελεύσεις Ουκρανίας-Πολωνίας
Επίθεση στο Κίεβο (2022)
Η Μάχη του Κιέβου ήταν μέρος της στρατιωτικής εισβολής της Ρωσίας στην Ουκρανία, με σκοπό τον έλεγχο της ουκρανικής πρωτεύουσας. Η εισβολή των ρωσικών δυνάμεων πραγματοποιήθηκε ταχύτατα το πρωί της 24ης Φεβρουαρίου 2022 από τα σύνορα της Ουκρανίας με τη Λευκορωσία, με σκοπό την περικύκλωση του Κιέβου. Αρχικά, οι ρωσικές δυνάμεις κατέλαβαν βασικές περιοχές στα βόρεια και δυτικά του Κιέβου, οδηγώντας σε διεθνείς εικασίες για την επικείμενη πτώση της πόλης. Ωστόσο, η σκληρή ουκρανική αντίσταση μείωσε τη δυναμική. Η κακή ρωσική επιμελητεία και τακτικές αποφάσεις βοήθησαν τους αμυνόμενους να αποτρέψουν τις προσπάθειες περικύκλωσης και, μετά από ένα μήνα παρατεταμένων μαχών, οι ουκρανικές δυνάμεις έκαναν επιτυχημένες αντεπιθέσεις. Οι Ρώσοι άρχισαν να αποχωρούν στις 29 Μαρτίου. Στις 2 Απριλίου, οι ουκρανικές αρχές δήλωσαν ότι το Κίεβο και η γύρω επαρχία ήταν και πάλι υπό ουκρανικό έλεγχο. Αυτό θεωρήθηκε ως μεγάλη οπισθοχώρηση για τη Ρωσία, καθώς η κατάληψη του Κιέβου ήταν ένας από τους κύριους στόχους της εισβολής.
<!-- Το παρακάτω ας επαναφερθεί με την ανάπτυξη ολόκληρου του ιστορικού
Το πρωί της 25ης Φεβρουαρίου, τρεις Ρώσοι σαμποτέρ υποδυόμενοι Ουκρανούς στρατιώτες μπήκαν στην Ομπλόν, 9,7 χλμ μακριά από τη Βερχόβνα Ράντα όπου συνεδριάζει το Κοινοβούλιο της Ουκρανίας. Οι τρεις σαμποτέρ εξουδετερώθηκαν από τις ουκρανικές δυνάμεις. Αργότερα το πρωί, ουκρανικό μαχητικό Su-27 καταρρίφθηκε.
Καθ' όλη τη διάρκεια της ημέρας, ακούγονταν πυροβολισμοί σε πολλές περιοχές της πόλης. Ουκρανοί αξιωματούχοι περιέγραψαν τα πυρά ως προερχόμενα από συγκρούσεις με ρωσικά στρατεύματα.
Ο Βιτάλι Κλίτσκο, ο δήμαρχος του Κιέβου, ορκίστηκε να πάρει τα όπλα και να πολεμήσει.
Ο Πρόεδρος της Ουκρανίας, Βολοντίμιρ Ζελένσκι, προέτρεψε τους κατοίκους να αμυνθούν με βόμβες μολότοφ.
Την επόμενη μέρα η πρωτεύουσα σφυροκοπείται από ρωσικούς βομβαρδισμούς από ρωσικά πυρπολικά.
Το βράδυ της 27ης Φεβρουαρίου, το Associated Press ανέφερε ότι ο Βιτάλι Κλίτσκο είχε δηλώσει ότι η πόλη ήταν περιεκυκλωμένη. -->
Παραπομπές
Κατηγορία:Ρωσική εισβολή στην Ουκρανία (2022) Κατηγορία:Κίεβο
Πανδία (δορυφόρος)
Η Πανδία (αγγλικά: Pandia) ή Δίας LXV, είναι ένας εξωτερικός φυσικός δορυφόρος του Δία. Ανακαλύφθηκε από τον Σκοτ Σέπαρντ και την ομάδα του, το 2017, αλλά δεν είχε ανακοινωθεί έως τις 17 Ιουλίου του 2018. Η ανακοίνωση έγινε μέσω της Ηλεκτρονικής Εγκυκλίου Μικρών Πλανητών, από το Κέντρο Μικρών Πλανητών. Πήρε το όνομά του από την Πανδία, μία από τις κόρες του Δία και της Σελήνης, σύμφωνα με την Ελληνική μυθολογία. Η αρχική προσωρινή ονομασία που του είχε δοθεί ήταν S/2017 J 4. Ανήκει στην ομάδα της Ιμαλίας.
Η Πανδία έχει διάμετρο περίπου 3 χλμ. και περιφέρεται γύρω από τον Δία σε μέση απόσταση 11.525.000 χλμ. σε 252,1 ημέρες, σχηματίζοντας κλίση 28,15° με την εκλειπτική και με εκκεντρότητα τροχιάς 0,180.
Εξωτερικοί σύνδεσμοι
Κατηγορία:Φυσικοί δορυφόροι Δία
Γεώργιος Γ΄ του Άνχαλτ-Ντέσαου
Ο Γεώργιος Γ΄ (γερμ.: Georg III., 15 Αυγούστου 1507 - 17 Οκτωβρίου 1553) από τον Οίκο των Ασκάνια ήταν πρίγκιπας του Άνχαλτ-Ντέσαου (1516-44) και μετά του Άνχαλτ-Πλέτσκαου (1544-53).
Βιογραφία
Το 1516 διαδέχθηκε τον πατέρα του αρχικά μαζί με τους αδελφούς του Ιωάννη Ε΄ και Ιωακείμ Α΄, καθώς ο νόμος του Οίκου των Ασκάνια δεν επέτρεπε τη διαίρεση του πριγκιπάτου. Ωστόσο το 1544 μοίρασαν το Ντέσαου: ο Ιωάννης Ε΄ έλαβε το Τσερμπστ, ο Γεώργιος Γ΄ το Πλέτσκαου και ο Ιωακείμ Α΄ το Ντέσαου.
Το 1553 απεβίωσε στο Ντέσαου σε ηλικία 46 ετών, άγαμος. Τον διαδέχθηκαν τα ανίψια του Κάρολος Α΄, Ιωακείμ Ερνέστος και Βερνάρδος Ζ΄, τέκνα του Ιωάννη Ε΄.
Παραπομπές
Κατηγορία:Οίκος των Ασκάνια
Πύργος Αθηνών
Ο Πύργος Αθηνών είναι ουρανοξύστης και, επί του παρόντος, το υψηλότερο κτίριο στην Ελλάδα. Έχει ύψος 103 μέτρα και 28 ορόφους. Θεμελιώθηκε στις 13/06/1969 και περατώθηκε τον Σεπτέμβριο του 1972 επί δικτατορίας, ενώ εγκαινιάστηκε στις 16 Οκτωβρίου της ίδιας χρονιάς. Αποτελεί έναν από τους δύο πύργους των Αθηνών, με το μικρότερο δεύτερο πύργο να βρίσκεται δίπλα στο πρώτο. Βρίσκεται στους Αμπελόκηπους, στην αρχή της Λεωφόρου Μεσογείων. Είναι κυρίως κτίριο για τη στέγαση γραφείων και καταστημάτων. Αρχιτέκτονες ήταν ο Ιωάννης Βικέλας και ο Ιωάννης Κυμπρίτης. Παρά την κριτική που έχει δεχθεί λόγω της σχεδίασης και του μεγάλου ύψους του, ο Πύργος των Αθηνών θεωρείται σήμερα ένα από τα τοπόσημα της Αθήνας.
Ιστορία
Για την κατασκευή του ουρανοξύστη παραχωρήθηκε το οικόπεδο 2-4 Μεσογείων, στη διασταύρωση των λεωφόρων Μεσογείων και Βασιλίσσης Σοφίας, στα τότε όρια του κέντρου των Αθηνών. Στο οικόπεδο όπου θα γινόταν η ανέγερση, στα τέλη του 1967 τοποθετήθηκε η επιγραφή «ΑΝΕΓΕΡΣΙΣ ΟΥΡΑΝΟΞΥΣΤΟΥ ΠΥΡΓΟΣ ΑΘΗΝΩΝ ΑΝΑΔΟΧΟΣ ΕΡΓΟΥ: ΑΛΒΕΡΤΗΣ ΚΑΙ ΔΗΜΟΠΟΥΛΟΣ ΑΕ», η οποία προκάλεσε την έκπληξη των περαστικών. Οι οικοδομικές εργασίες άρχισαν με τη θεμελίωση του κτιρίου στις 13 Ιουνίου 1969 και ο σκελετός του κτιρίου από σκυρόδεμα ολοκληρώθηκε τον επόμενο χρόνο. Η αποπεράτωση του κτιρίου έγινε το 1971. Παρά το μεγάλο ύψος του και την χρήση γυαλιού στο εξωτερικό του κτιρίου, ο Πύργος των Αθηνών δεν υπέστη ζημίες στους σεισμούς του 1981 και του 1999. Η ταλάντωσή του στη κορυφή κατά το σεισμό του 1981 είχε πλάτος 1,2 μέτρα. Τη δεκαετία του 1990 προστέθηκαν στη κορυφή του κεραίες, χωρίς να αποτελούν μέρος της κατασκευής του Πύργου.
Περιγραφή
Ο Πύργος των Αθηνών, σε αντίθεση με άλλα ψηλά κτίρια της εποχής, είναι κτισμένος με τη μέθοδο της σύμμεικτης κατασκευής, με κολόνες από χάλυβα και πλάκες από οπλισμένο σκυρόδεμα. Επειδή οι κατασκευαστές δεν διέθεταν τεχνογνωσία στην κατασκευή μεγάλων κατασκευών από χάλυβα, δόθηκε μεγαλύτερη έμφαση στο οπλισμένο σκυρόδεμα. Ήταν το πρώτο κτίριο στα Βαλκάνια που κατασκευάστηκε με αυτή τη τεχνική. Επίσης, έγινε χρήση της πρωτοποριακής τεχνικής της πλαστικής θεμελίωσης, η οποία είχε αναπτυχθεί από τον καθηγητή Στατικής και Δυναμικής της Πολυτεχνικής Σχολής Πανεπιστημίου Πατρών, Αρίσταρχο Οικονόμου, ο οποίος πραγματοποίησε και τη στατική μελέτη του κτιρίου. Η πλαστική θεμελίωση λειτουργεί με παρόμοιο τρόπο με τους αποσβεστήρες. Μια ακόμη πρωτοπορία του κτιρίου ήταν η χρήση γυψοσανίδων στο εσωτερικό του κτιρίου, που βοήθησε στη μείωση του βάρους του κτιρίου. Τα χωρίσματα των εσωτερικών χώρων του Πύργου των Αθηνών είναι κινητά, με αποτέλεσμα να είναι δυνατή η εύκολη αλλαγή της εσωτερικής διαμόρφωσης. Κάτω από το Πύργο υπάρχουν τρία υπόγεια, για στάθμευση, αποθήκες και μηχανοστάσιο.
Δίπλα στον Πύργο των Αθηνών βρίσκεται ένας μικρότερος πύργος ύψους λιγότερο από 56 μέτρα, με 12 ορόφους, με κοινά σχεδιαστικά χαρακτηριστικά όσον αφορά την πρόσοψη. Σε αντίθεση όμως με τον Πύργο των Αθηνών, ο μικρότερος πύργος είναι τεθλασμένος. Συνδέεται με αυτόν στο ύψος του πρώτου ορόφου. Σύμφωνα με το αρχικό σχέδιο, στο οικόπεδο θα κατασκευαζόταν μια διώροφη διευρυμένη βάση, πάνω στην οποία θα βρισκόταν ο Πύργος. Τα σχέδια όμως άλλαξαν και τελικά κατασκευάστηκε μια πλατεία με δύο ανισοϋψείς πύργους. Τα κτίρια στεγάζουν καταστήματα και γραφεία.
Λυκύαινα
thumb|Κρανίο Η λυκύαινα (Lycyaena) είναι εξαφανισμένο γένος χερσαίου σαρκοφάγου της οικογένειας των Υαινιδών. Η λυκύαινα ήταν κυνηγετική ύαινα προσαρμοσμένη ειδικά για να τρέχει σε αντίθεση με το να είναι αποκλειστικά πτωματοφάγα. Έχει προταθεί από τον R. F. Ewer στο The Carnivores (1973) ότι η λυκύαινα μπορεί να είναι ο πιθανός πρόγονος του σημερινού άαρντ-γουλφ (Προτελής ο λοφιοφόρος).
Παραπομπές
Κατηγορία:Υαινίδες Κατηγορία:Εξαφανισμένα ζώα
Χένρι Χόλλαντ, 3ος δούκας του Έξετερ
Ο Χένρι Χόλλαντ (27 Ιουνίου 1430 - 1475) οπλαρχηγός των Λάνκαστερ από την Οικογένεια Χόλλαντ όταν ξέσπασε ο Πόλεμος των Ρόδων και 3ος Δούκας του Έξετερ ήταν γιος του Τζων Χόλλαντ, 2ου δούκα του Έξετερ και της πρώτης του συζύγου Λαίδης Άννας Στάφορντ. Η μητέρα του ήταν κόρη του Έντμοντ Στάφορντ, 5ου κόμη του Στάφορντ, και της Άννας του Γκλόστερ. Κληρονόμησε από τον πατέρα του το δουκάτο του Έξετερ (1447), σαν δισέγγονος του Ιωάννη της Γάνδης ήταν ένας από τους διεκδικητές του Αγγλικού θρόνου όταν πέθανε ο Ερρίκος ΣΤ΄ της Αγγλίας. Ο Χένρι Χόλλαντ ήταν ωστόσο ένας άνθρωπος σκληρός, βίαιος με ελάχιστους οπαδούς, ο ιστορικός Πολ Μάρεϊ Κένταλλ (1911 - 1973) τον περιγράφει "σκληρό, βίαιο και επικίνδυνο". Ο Έξετερ έγινε για λίγο Κοντόσταυλος του Πύργου του Λονδίνου, ακολούθησε στη θέση σύμφωνα με καταγραφή "η κόρη του δούκα του Έξετερ".
Οπαδός των Λάνκαστερ
Παντρεύτηκε την Άννα της Υόρκης (1447) την 8χρονη κόρη του Ριχάρδου της Υόρκης, παρά τον γάμο του εξακολουθούσε τον πόλεμο εναντίον των Υορκιστών. Μετά τη νίκη των Υορκιστών στην Α΄ Μάχη του Σαιν Άλμπαν (1455) φυλακίστηκε αλλά αργότερα προσπάθησε να συμφιλιώσει τους δυο Οίκους (1458). Διετέλεσε στρατηγός των Λάνκαστερ στις μεγάλες νίκες στη μάχη του Γουέιφιλντ (1460), στη Β΄ Μάχη του Σαιν Άλμπαν (1461) και στην καταστροφική ήττα του Τάουτον (1461). Δραπέτευσε στη Γαλλία και ενώθηκε με την εξόριστη βασίλισσα Μαργαρίτα του Ανζού. Τα εδάφη του κατασχέθηκαν και δόθηκαν στη σύζυγο του (1464) την οποία αργότερα χώρισε, το σύντομο χρόνο που επανήλθε στον θρόνο ο Ερρίκος ΣΤ΄ ανέκτησε μερικά εδάφη του. Στη μάχη του Μπάρνετ ο Έξετερ διοικούσε τη δεξιά πτέρυγα του στρατού του Λάνκαστερ, τραυματίστηκε θανάσιμα και ετοιμαζόταν να πεθάνει αλλά επέζησε, στη συνέχεια φυλακίστηκε και η σύζυγος του Άννα τον χώρισε (1472). Συμμετείχε στην εκστρατεία του Εδουάρδου Δ΄ της Αγγλίας στη Γαλλία (1475) και στην επιστροφή πνίγηκε στη θάλασσα, σύμφωνα με ανεπιβεβαίωτες πληροφορίες πνίγηκε με εντολή του Άγγλου βασιλιά.
Οικογένεια
Παντρεύτηκε (30 Ιουλίου 1447) την Άννα της Υόρκης, δούκισσα του Έξετερ κόρη του Ριχάρδου της Υόρκης και της Σεσίλ Νέβιλ μεγαλύτερη αδελφή του Εδουάρδου Δ΄ και του Ριχάρδου Γ΄ της Αγγλίας, μαζί της απέκτησε :
Δεν είχε άλλα νόθα παιδιά με αποτέλεσμα το θέμα της διαδοχής του να γίνει περίπλοκο για τη χήρα του.
Πηγές
Κατηγορία:Δούκες του Έξετερ
Κλισί
Το Κλισί (γαλλικά: Clichy) είναι γαλλική κοινότητα στο νομό των Ω-ντε-Σεν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Κλισουά (γαλλικά: Clichois).
Παραπομπές
Κατηγορία:Κοινότητες των Ω-ντε-Σεν
Ιωακείμ Α΄ του Άνχαλτ-Ντέσαου
O Ιωακείμ Α΄, γερμ. Joachim I. (7 Αυγούστου 1509 - 6 Δεκεμβρίου 1561) από τον Οίκο των Ασκάνια ήταν πρίγκιπας του Άνχαλτ-Ντέσαου (1516-44) μαζί με τα αδέλφια του και μετά τη διαίρεση του πριγκιπάτου, του Άνχαλτ-Ντέσαου (1544-61).
Βιογραφία
Το 1561 απεβίωσε στο Ντέσαου σε ηλικία 52 ετών. Ήταν άγαμος και τον διαδέχθηκαν οι ανιψιοί του Ιωακείμ Ερνέστος και Βερνάρδος Ζ΄.
Παραπομπές
Κατηγορία:Οίκος των Ασκάνια
Κολόμπ
Το Κολόμπ (γαλλικά: Colombes) είναι γαλλική κοινότητα στο νομό των Ω-ντε-Σεν, στη διοικητική περιοχή της Ιλ-ντε-Φρανς.
Παραπομπές
Κατηγορία:Κοινότητες των Ω-ντε-Σεν
Θάλεια Κασάπογλου
Εξωτερικοί σύνδεσμοι
Κατηγορία:Ελληνίδες αθλήτριες της καλαθοσφαίρισης Κατηγορία:Καλαθοσφαιρίστριες Εθνικής Ελλάδας Κατηγορία:Καλαθοσφαιρίστριες της εθνικής Ελλάδος νεανίδων Κατηγορία:Καλαθοσφαιρίστριες Ατρομήτου Ηρακλή Πειραιώς Κατηγορία:Καλαθοσφαιρίστριες Άρη Θήβας Κατηγορία:Καλαθοσφαιρίστριες Άρη Χολαργού Κατηγορία:Καλαθοσφαιρίστριες Σπόρτιγκ Κατηγορία:Καλαθοσφαιρίστριες Πρωτέα Βούλας Κατηγορία:Καλαθοσφαιρίστριες Αθηναϊκού Κατηγορία:Καλαθοσφαιρίστριες Ιπποκράτη Κω Κατηγορία:Καλαθοσφαιρίστριες Κρόνου Αγίου Δημητρίου Κατηγορία:Καλαθοσφαιρίστριες Γ.Σ. Εσπερίδων Καλλιθέας Κατηγορία:Πόιντ γκαρντ
Γλώσσα Παράτσι
εναλλ.=Ghulam Maheuddin, Parachi from Ghulam Maheuddin, Parachi from Deh-i Kal in Shutul, northeast of Charikar. September 1924.|μικρογραφία|Ο Γκουλάμ Μαχεουντίν, Παράτσι από το Ντεχ-Καλ στην επαρχία Σουτούλ, βορειοανατολικά του Τσαρικάρ, φωτογραφημένος από τον Γκέοργκ Μοργκενστιέρνε τον Σεπτέμβριο του 1924. Η γλώσσα Παράτσι είναι Ιρανική γλώσσα. Η γλώσσα ομιλείται από περίπου 600 άτομα της εθνοτικής ομάδας Παράτσι στο Αφγανιστάν (δεν πρέπει να συγχέεται με τους Πιράτσα) κυρίως στο πάνω μέρος της απορροής Νιτζράμπ, (βόρεια της Καμπούλ). Οι Πιράτσα αριθμούν συνολικά σχεδόν 5.000 άτομα.
Σχετίζεται στενά με τη γλώσσα Ορμούρι του Κανιγκουράμ στο Νότιο Ουαζιριστάν του Πακιστάν. Οι Παράτσι συνήθως κατατάσσονται ως μέλος της Νοτιοανατολικής ομάδας των ανατολικών ιρανικών γλωσσών, αν και αυτή είναι μια επιφανειακή ομάδα και όχι γενετική.
Παραπομπές
Κατηγορία:Ανατολικές ιρανικές γλώσσες Κατηγορία:Γλώσσες του Αφγανιστάν
Χειμερινή Μελιγού Αρκαδίας
Η Χειμερινή Μελιγού είναι οικισμός του νομού Αρκαδίας που υπάγεται στον Δήμο Βόρειας Κυνουρίας. Αποτελεί τη χειμερινή οικία των περισσοτέρων κατοίκων της Ορεινής Μελιγούς. Έχει πληθυσμό 634 κατοίκους. Χωροταξικά ανήκει και βρίσκεται ακριβώς δίπλα από το Άστρος αποτελώντας ουσιαστικά ένα ενιαίο πολεοδομικό συγκρότημα με την κωμόπολη του Δήμου.
Παραπομπές
Κατηγορία:Δήμος Βόρειας Κυνουρίας Κατηγορία:Χωριά του νομού Αρκαδίας
Κουρμπεβουά
Το Κουρμπεβουά (γαλλικά: Courbevoie) είναι γαλλική κοινότητα στο νομό των Ω-ντε-Σεν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Κουρμπεβουαζιέν (γαλλικά: Courbevoisiens).
Παραπομπές
Κατηγορία:Κοινότητες των Ω-ντε-Σεν
Ξιφογάμπαρη
Η ξιφογάμπαρη (επιστημονική ονομασία Solenocera) είναι γένος μεγάλης γαρίδας (γάμπαρης) που ζει στους ωκεανούς, σε βάθη από 0 έως 2.067 μέτρα κάτω από την επιφάνεια της θάλασσας. Η αλίευσή της γίνεται στον βορειοδυτικό Ειρηνικό με τράτες. Το γένος ανήκει στην οικογένεια Solenoceridae.
Είδη:
Το γένος περιλαμβάνει τα εξής είδη:
Παραπομπές
Ξιφογαμπαρη
S/2017 J 6
S/2017 J 6 είναι η προσωρινή ονομασία ενός εξωτερικού φυσικού δορυφόρο υ του Δία. Ανακαλύφθηκε από τον Σκοτ Σ. Σέπαρντ και την ομάδα του, το 2017, αλλά δεν είχε ανακοινωθεί μέχρι τις 17 Ιουλίου του 2018. Η ανακοίνωση έγινε μέσω της Ηλεκτρονικής Εγκυκλίου Μικρών Πλανητών, από το Κέντρο Μικρών Πλανητών. Είναι περίπου 2 χιλιόμετρα σε διάμετρο και έχει έναν ημιμεγάλο άξονα τροχιάς περίπου στα 22.455.000 χιλιόμετρα και με μια κλίση περίπου 155,2°. Ανήκει στην ομάδα της Πασιφάης.
Εξωτερικοί σύνδεσμοι
Κατηγορία:Φυσικοί δορυφόροι Δία
Ξηροπήγαδο
Με την ονομασία Ξηροπήγαδο είναι γνωστοί οι οικισμοί:
Κατηγορία:Αποσαφηνίσεις ελληνικών τοπωνυμίων
Λίντελ Χαρτ
Ο Σερ Μπαίσιλ Χένρυ Λίντελ Χαρτ (Sir Basil Henry Liddell Hart) (31 Οκτωβρίου 1895 - 29 Ιανουαρίου 1970), ήταν Βρετανός αξιωματικός του στρατού, στρατιωτικός θεωρητικός και ιστορικός. Μετά τον Δεύτερο Παγκόσμιο Πόλεμο, υποστήριξε την ανασυγκρότηση της  Δυτικής Γερμανίας και την αποκατάσταση του Γερμανικού στρατού. Στο πλαίσιο αυτών των δύο διασυνδεδεμένων πρωτοβουλιών, συνέβαλε σημαντικά στη δημιουργία του μύθου, του στρατηγού Ρόμμελ.
Πρώτα χρόνια
Γεννήθηκε στο Παρίσι, από Βρετανούς Μεθοδιστές και έλαβε την ακαδημαϊκή του εκπαίδευση στη Σχολή του Αγίου Παύλου στο Λονδίνο και στο Corpus Christi College του Κέιμπριτζ. Η πλευρά της μητέρας της οικογένειας, οι Λίντελς, προήλθε από την Liddesdale, στην πλευρά της Σκωτίας στα σύνορα με την Αγγλία. Οι Χάρτς ήταν αγρότες από το Γκλόστερσχαιρ και το Χερέφορντζιρ. Ως παιδί, ο Χαρτ γοητεύτηκε από την πολεμική αεροπορία. Τον Απρίλιο του 1918 παντρεύτηκε την Τζέσι Στόουν και απέκτησε την κόρη του J. J. Stone και τον γιο του Adrian.
Α΄ Παγκόσμιος Πόλεμος
Με το ξέσπασμα του Α΄ Παγκοσμίου Πολέμου τον Αύγουστο του 1914, κατατάσσεται στο βρετανικό στρατό, όπου έγινε αξιωματικός του Βασιλικού  Πεζικού και υπηρέτησε με το σύνταγμα στο Δυτικό Μέτωπο. Προήχθη στο βαθμό του Λοχαγού. Συμμετείχε στη Μάχη του Σομμ και τραυματίστηκε τρεις φορές. Το τάγμα του καταστράφηκε σχεδόν την πρώτη ημέρα της επίθεσης την 1η Ιουλίου, όταν μεγάλο μέρος του στρατού υπέστη τη βαρύτερη απώλεια στη βρετανική ιστορία, περίπου 60.000 αντρών. Οι εμπειρίες του, τον επηρέασαν βαθιά για το υπόλοιπο της ζωής του. Μεταφέρθηκε ως εκπαιδευτής μονάδων εθελοντών στο Stroud και στο Cambridge και ήταν υπεύθυνος για την εκπαίδευση νέων μονάδων. Κατά τη διάρκεια αυτής της περιόδου έγραψε διάφορα φυλλάδια για την διείσδυση του πεζικού και την εκπαίδευση του. Μετά τον πόλεμο προετοίμασε μια νέα έκδοση του Εγχειριδίου Εκπαίδευσης Πεζικού. Σε αυτό το εγχειρίδιο προσπάθησε να ενσταλάξει τα διδάγματα του Α΄ Παγκοσμίου Πολέμου 1918.
B΄ Παγκόσμιος πόλεμος
Στα πρώτα συγγράμματά του σχετικά με τον μηχανοκίνητο πόλεμο, είχε προτείνει να μετακινείται το πεζικό μαζί με τους ταχέως κινούμενους τεθωρακισμένους σχηματισμούς. Τους χαρακτήρισε ως «Πεζοναύτες» όπως οι στρατιώτες που έφεραν το βασιλικό ναυτικό με τα πλοία τους. Προέβλεψε την ανάγκη για μια συνδυασμένη δύναμη όπλων με μηχανοκίνητο πεζικό και πυροβολικό, το οποίο ήταν παρόμοιο, αλλά όχι ταυτόσημο με τη σύνθεση που είχε αναπτύξει ο Γερμανός Γκουντέριαν. Σύμφωνα με τα απομνημονεύματα του, σε σειρά άρθρων για το The Times από το Νοέμβριο του 1935 έως το Νοέμβριο του 1936, υποστήριξε ότι ο ρόλος της Βρετανίας στον επόμενο ευρωπαϊκό πόλεμο θα μπορούσε να ανατεθεί στην αεροπορία. Θεωρούσε ότι η Βρετανία θα μπορούσε να επιδιώξει να νικήσει τους εχθρούς της αποφεύγοντας τα υψηλά νούμερα θανάτων. Αυτές οι ιδέες επηρέασαν τον Τσάμπερλαιν, και υποστήριξε τις συζητήσεις της Επιτροπής Αμυντικής Πολιτικής και Απαιτήσεων για μια ισχυρή αεροπορία αντί για ένα μεγάλο στρατό ξηράς που θα πολεμούσε στην ηπειρωτική Ευρώπη.
Ως πρωθυπουργός το 1937, ο Τσάμπερλεϊν έβαλε τον Λίντελ Χάρτ σε θέση επιρροής πίσω από τη μεγάλη στρατηγική της Αγγλίας στα τέλη της δεκαετίας του '30. Τον Μάιο προετοίμασε σχέδια για την αναδιοργάνωση του Βρετανικού Στρατού για την υπεράσπιση της Βρετανικής Αυτοκρατορίας και τα παρέδωσε στον Σερ Thomas Inskip, τον Υπουργό Συντονισμού της Άμυνας. Με τη γερμανική εισβολή στην Πολωνία τον Σεπτέμβριο του 1939, το υπουργικό συμβούλιο του πολέμου ανακάλεσε την πολιτική του Τσάμπερλεϊν που προώθησε ο Λίντελ Χάρτ. Με την Ευρώπη στην άκρη του πολέμου και τη Γερμανία να απειλεί με εισβολή την Πολωνία το υπουργικό συμβούλιο επέλεξε αντ' αυτού να υποστηρίξει έναν βρετανικό και αυτοκρατορικό στρατό 55 μεραρχιών, για επέμβαση στην Ηπειρωτική Ευρώπη για να βοηθήσει τη Πολωνία, τη Νορβηγία και τη Γαλλία.
Μετά τον πόλεμο, ο Λίντελ Χάρτ ήταν υπεύθυνος για εκτεταμένες συνεντεύξεις και αναφορές για αρκετούς υψηλόβαθμους Γερμανούς στρατηγούς, που κρατούνταν από τους Συμμάχους ως Αιχμάλωτοι πολέμου. Με τις μαρτυρίες τους δημοσιεύθηκε το The Other Side of the Hill (Έκδοση του Ηνωμένου Βασιλείου, 1948) και The German General Talk (συνοπτική Έκδοση ΗΠΑ, 1948). Λίγα χρόνια αργότερα ο Χαρτ είχε την ευκαιρία να ανασκοπήσει τις σημειώσεις που είχε κρατήσει ο Ρόμελ κατά τη διάρκεια του πολέμου. Ο Ρόμελ είχε φυλάξει αυτές τις σημειώσεις του με την πρόθεση να γράψει τις εμπειρίες του μετά τον πόλεμο. Η οικογένεια Ρόμελ είχε δημοσιεύσει προηγουμένως αυτές τις σημειώσεις στα Γερμανικά ως Πόλεμος χωρίς μίσος το 1950. Ορισμένες από τις σημειώσεις είχαν καταστραφεί από τον ίδιο τον Ρόμελ και τα υπόλοιπα (συμπεριλαμβανομένων των επιστολών του Ρόμελ στη σύζυγό του) είχαν κατασχεθεί από τις αμερικανικές αρχές. Με τη βοήθεια του Χάρτ, αυτές αργότερα επέστρεψαν στη σύζυγο του. Ο Χαρτ επεξεργάστηκε και συνέγραψε το βιβλίο και βοήθησε στην ενσωμάτωση του νέου υλικού. Τα κείμενα, μαζί με σημειώσεις, δημοσιεύθηκαν το 1953 ως The Rommel Papers.
Παραπομπές
Κατηγορία:Στρατιωτικοί συγγραφείς Κατηγορία:Βρετανοί πρωταγωνιστές του Α΄ Παγκοσμίου Πολέμου Κατηγορία:Βρετανοί ιστορικοί Κατηγορία:Στρατηγική
Φοντεναί-ω-Ροζ
Το Φοντεναί-ω-Ροζ (γαλλικά: Fontenay-aux-Roses) είναι γαλλική κοινότητα στο νομό των Ω-ντε-Σεν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Φοντεναιζιέν (γαλλικά: Fontenaisiens).
Παραπομπές
Κατηγορία:Κοινότητες των Ω-ντε-Σεν
Βρύσες Κυπαρισσίας Μεσσηνίας
Οι Βρύσες (επίσημη ονομασία: αι Βρύσαι), είναι οικισμός κοντά στην Κυπαρισσία και υπάγεται διοικητικά στον Δήμο Τριφυλίας, του Νομού Μεσσηνίας.
Τοποθεσία
Το χωριό βρίσκεται βορειοανατολικά της Κυπαρισσίας σε υψόμετρο 251 μέτρα και απέχει περίπου 5 χιλιόμετρα από τις ακτές του Ιονίου Πελάγους, όση είναι δηλαδή και η απόστασή του από την Κυπαρισσία.